കുന്നംകുളം ബഥനി സെന്്റ് ജോണ്സില് സിവില് സര്വ്വീസ് ഫോറം ഉദ്ഘാടനം നടന്നു കുന്നംകുളം ബഥനി സെന്റ് ജോണ്സ് ഇംഗ്ലീഷ് സ്കൂളില് പുതിയതായി ആരംഭിച്ച സിവില് സര്വ്വീസ് ഫോറത്തിന്റെ ഉദ്ഘാടനം സ്കൂള് പൂര്വ്വ വിദ്യാര്ത്ഥിയും ഐ എ എസ് ജേതാവുമായ കെ.എ മുഹമ്മദ് നൗഷാദ് ഐ എഫ് എസ് നിര്വ്വഹിച്ചു.ചെറുപ്പത്തില് തന്നെ കുട്ടികളുടെ അഭിരുചികള് തിരിച്ചറിഞ്ഞ് അവരെ ലക്ഷ്യബോധമുള്ള കുട്ടികളാക്കുന്നതിനും പാഠപുസ്തകങ്ങളില് നിന്നും കിട്ടുന്ന അറിവു മാത്രമല്ല, അനുഭവങ്ങളില് നിന്നും അന്വേഷണങ്ങളില് നിന്നും പല അറിവുകളും നേടാന് ഇത്തരം പരിശീലന പരിപാടിക്ക് കഴിയുമെന്നും ഉദ്ഘാടന പ്രസംഗത്തില് അദ്ദേഹം പറഞ്ഞു. സ്കൂള് സുപ്പീരിയര് ഫാദര് സഖറിയ ഒ.ഐ.സി. ചടങ്ങില് അദ്ധ്യക്ഷനായിരുന്നു. സ്കൂള് മാനേജര് ഫാദര് ബെഞ്ചമിന്, സ്കൂള് പ്രിന്സിപ്പാള് ഫാദര് പത്രോസ് , ഫാദര് സജി മേക്കാട്ടില് , രാജശ്രീ ടീച്ചര്, വിനി ജേക്കബ് എന്നിവര് പങ്കെടുത്ത് സംസാരിച്ചു. സ്കൂളിലെ തിരഞ്ഞെടുത്ത കുട്ടികള്ക്ക് ഈ വര്ഷം മുതല് സിവില് സര്വീസ് പരിശീലന പരിപാടിയും ഇതോടൊപ്പം ആരംഭിച്ചു.The post കുന്നംകുളം ബഥനി സെന്്റ് ജോണ്സില് സിവില് സര്വ്വീസ് ഫോറം ഉദ്ഘാടനം നടന്നു first appeared on MalayalamExpressOnline.